על רקע כוונת נשיא ארה"ב להטיל מכסים נוספים על סחורה סינית בשווי 200 מיליארד דולר, 16 מדינות מאזור אסיה והפסיפיק נערכות לחתום על הסכם סחר, שישקף שליש מהכלכלה העולמית: "ההתרחשויות בארה"ב נתנו לנו את תחושת הדחיפות הנחוצה לקידום ההסכם"
16 מדינות באזור אסיה והפסיפיק ממהרות להשלים הסכם סחר רחב היקף, על רקע הדיווחים כי נשיא ארה"ב שוקל להטיל מכסים נוספים - הפעם על סחורה סינית בשווי 200 מיליארד דולר. אם ייחתם ההסכם, הוא צפוי להיות הגדול בעולם. "ההתרחשויות בארה"ב העניקו לנו את תחושת הדחיפות הנחוצה כדי לקדם את המו"מ לעבר הסכם", הסביר רמון לופז שר המסחר והתעשייה של הפיליפינים.
לאחר השלמתו, "הסכם השותפות הכלכלית האזורית המקיפה", או בקיצור RCEP, יייצג כשליש מהכלכלה העולמית. על ההסכם צפויות לחתום 10 מדינות מדרום מזרח אסיה (אינדונזיה, תאילנד, מלזיה, סינגפור, פיליפינים, וייטנאם, מיאנמר, קמבודיה, לאוס וברוניי), וכן סין, יפן, דרום קוריאה, הודו, אוסטרליה וניו זילנד.
"עד סוף השנה כולנו מצפים לתוצאה טובה ביותר. במילים אחרות, אנחנו מתייחסים לסיכום אפשרי בהתחשב במומנטום הנוכחי", ציין לופז בראיון ל-CNBC. עוד הוסיף כי המדינות המעורבות פועלות ליישוב ההבדלים ביניהן ולפתרון הבעיות הקיימות. ההסכם כנראה לא ייחתם ב-2018, אך לפי לופז מנהיגי המדינות השונות רואים את האור בקצה המנהרה והמו"מ עשוי להסתיים עוד השנה. "זוהי התקדמות טובה לנוכח כל צרות הפרוטקציוניזם שאנחנו רואים מסביבנו", סיכם.
המתיחות בין ארה"ב ושותפות הסחר הגדולות שלה טלטלה את השווקים ופגעה בתחזית הכלכלה העולמית. טראמפ דורש לפתוח מחדש הסכמי סחר שלדעתו אינם הוגנים כלפי ארה"ב, ועכשיו הוא מאיים גם לפרוש מארגון הסחר העולמי (WTO). "אין מנצחים במלחמת סחר", אומר לופז. "אם הכלכלה העולמית תושפע מכך ותאט, אז כולם יושפעו מכך".
בהתאם להוספת תגובות או הורדתן מסבות כלשהן. תיתרגל.
בתחליף, במקרה הזה תכנית המימשל בארהב והשתדלנות להיצטרפות כימעט כל אסיה להסכם שהוא נועד לבודד את סין ולעצור היתעצמותה הכלכלית. הפך להסכם עם סין כמנהיגה ונגד ארהב. הכל תודות לטרמפ. ניראה לי שהוא מקבל מסין ביליונים בסתר בשביל הריסת ארהב. המכסים שהטיל זו בדיחה וכן הטילה סין מכסים גם היא המעשירים את רוסיה כספקית במקום ארהב.